യുപിയില് 10 ദിവസത്തിനിടെ 53 മരണം 45 ഉം കുട്ടികള് ഡെങ്കി വ്യാപനം എന്ന് സംശയം ലക്നൗ: ഉത്തര്പ്രദേശിലെ ഫിറോസാബാദില് കഴിഞ്ഞ 10 ദിവസത്തിനിടെ മരിച്ചത് 53 പേരാണ് അതില് 45 ഉം കുട്ടികള്. ഡെങ്കി വ്യാപനം മൂലമാണ് മരണം നടന്നിരിക്കുന്നത് എന്ന് സംശയിക്കുന്നു. ഇതോടെ സെപ്തംബര് 6 വരെ എല്ലാ സര്ക്കാര്, സ്വകാര്യ സ്കൂളുകളുംഅടച്ചിടാന് ഉത്തരവ് ആയി. സെപ്റ്റംബര് 6 വരെ ഒന്ന് മുതല് 8 വരെ ക്ലാസുകള് നടത്തേണ്ടെന്നാണ് ജില്ലാ മജിസ്ട്രേറ്റ് ചന്ദ്ര വിജയ് സിങ് ഉത്തരവിട്ടിരിക്കുന്നത്. ഡെങ്കി വ്യാപനം ആണോ എന്ന് അറിയാന് അന്വേഷണം പ്രഖ്യാപിച്ചിരിക്കുകയാണ് സര്ക്കാര്. ഇതുവരെ 180ല് പരം ആളുകകളെ മെഡിക്കല് കോളേജില് പ്രവേശിപ്പിച്ചിട്ടുണ്ട്. കടുത്ത പനിയും ശ്വാസം മുട്ടലും കൊണ്ട് ബുദ്ധിമുട്ട് അനുഭവിക്കുന്നെ കുട്ടികളെ കൊണ്ട് വാര്ഡ്കള് നിറഞ്ഞിരിക്കുകയാണ്. ആശുപത്രിയില് എത്തിയ ഭൂരിഭാഗത്തിനും വൈറല് പനി ആണെന്നും ചിലര്ക് ഡെങ്കി സ്ഥികരിച്ചു എന്നും ആശുപത്രി അധികൃതര് അറിയിച്ചു. ഉത്തര്പ്രദേശ് മുഖ്യമന്ത്രി യോഗി ആദിത്യനാഥ് കഴിഞ്ഞ ദിവസം ഫിറോസാബാദ് മെഡിക്കല് കോളേജില് എത്തി രോഗികളെ സന്ദര്ശിച്ചിരുന്നു. മരിച്ച കുട്ടികളുടെ വീട്ടില് എത്തി ബന്ധുക്കളെയും അദ്ദേഹം സന്ദര്ശിച്ചു.മരണങ്ങളുടെ കാരണം എന്താണെന്ന് അന്വേഷിച്ച് വിശദീകരണം നല്കാന് പ്രത്യേക അന്വേഷണസംഘത്തേയും നിയോഗിച്ചു. പെട്ടെന്നു പണി വന്നു കുട്ടികള് അവശ നിലയില് ആകുകയാണ് സംഭവിക്കുന്നത്, ലക്കി എന്ന ആറു വയസുകാരന് ചെറിയ തോതില് പനി വരുകയും പെട്ടെന്നു കൂടുകയും ആണ് ചെയ്തത്. മൂന്ന് ദിവസങ്ങള്ക് ശേഷം കുട്ടി മരിക്കുകയും ചെയ്തു.കുട്ടിയെ സര്ക്കാര് ആശുപത്രിയില് എത്തിച്ചെങ്കിലും ആഗ്രയിലേക്ക് മാറ്റാന് ഡോക്ടര്മാര് നിര്ദേശിക്കുകയായിരുന്നു. ആഗ്രയിലെത്തിക്കുന്നതിന് പത്ത്മിനുറ്റ് മുന്പാണ് കുട്ടി മരിച്ചത്.